CELEX: 32015R0045
Language: bg
Date: 2015-01-14 00:00:00
Title: Регламент (ЕС) 2015/45 на Комисията от 14 януари 2015 година за изменение на Директива 2007/46/ЕО на Европейския парламент и на Съвета и на Регламент (ЕО) № 692/2008 на Комисията, касаещо иновативните технологии за намаляване на емисиите на CO 2 от леки търговски превозни средства  Текст от значение за ЕИП

15.1.2015   
            
            
               BG
            
            
               Официален вестник на Европейския съюз
            
            
               L 9/1
            
         РЕГЛАМЕНТ (ЕС) 2015/45 НА КОМИСИЯТА
   от 14 януари 2015 година
   за изменение на Директива 2007/46/ЕО на Европейския парламент и на Съвета и на Регламент (ЕО) № 692/2008 на Комисията, касаещо иновативните технологии за намаляване на емисиите на CO2 от леки търговски превозни средства
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 715/2007 на Европейския парламент и на Съвета от 20 юни 2007 г. за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (1), и по-специално член 5, параграф 3 от него,
   като взе предвид Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (2), и по-специално член 39, параграф 2 от нея,
   като има предвид, че:
   
               (1)
            
            
               В Регламент (ЕС) № 510/2011 на Европейския парламент и на Съвета (3) е посочено, че намаленията на емисиите на CO2, постигнати чрез използване на иновативни технологии, следва да се взема предвид при изчисляването за всеки производител на средната стойност на специфичните емисии на CO2. Подробни правила за одобряването и сертифицирането на иновативни технологии за намаляване на емисиите на СО2 от леки търговски превозни средства са формулирани в Регламент за изпълнение (ЕС) № 427/2014 на Комисията (4).
            
         
               (2)
            
            
               За да се вземат предвид постигнатите чрез използване на иновативни технологии намаления на емисиите на CO2 при изчисляването съответно за всеки производител на целта за специфичните емисии на CO2 и за да се осигури ефективен мониторинг на намаленията на специфичните емисии на CO2 на отделни превозни средства, оборудваните с екологични иновации превозни средства следва да бъдат сертифицирани в рамките на процедурата за одобряване на типа превозно средство и, в съответствие с член 11, параграф 2 от Регламент (ЕС) № 427/2014, намаленията на емисиите следва да бъдат посочени отделно както в документацията за одобряване на типа, така и в сертификата за съответствие, съгласно Директива 2007/46/ЕО.
            
         
               (3)
            
            
               Следователно е необходимо документите, използвани в процеса на одобряване на типа, да бъдат изменени, за да отразяват по подходящ начин информацията, отнасяща се за екологични иновации.
            
         
               (4)
            
            
               Изменението на използваните за одобряване на типа документи има за цел, от една страна, да се осигурят на органите по одобряването подходящи данни за целите на сертифицирането на оборудвани с екологични иновации леки търговски превозни средства, и от друга страна — да се включат данните за намаленията на емисиите на CO2 в резултат от използването на екологични иновации в представителната информация за конкретен тип, вариант или версия на превозно средство.
            
         
               (5)
            
            
               В Регламент (ЕО) № 692/2008 на Комисията (5) са определени административните разпоредби за проверка на съответствието на превозните средства във връзка с емисиите на CO2, както и изискванията за измерване на емисиите на СО2 и на разхода на гориво на такива превозни средства.
            
         
               (6)
            
            
               Поради това Директива 2007/46/ЕО и Регламент (ЕО) № 692/2008 на Комисията следва да бъдат съответно изменени.
            
         
               (7)
            
            
               Следва да се предостави достатъчно време, така че производителите и националните органи да могат да адаптират своите процедури към новите правила.
            
         
               (8)
            
            
               Производителите следва да имат възможност преди датата на влизане в сила на новите правила да подават на доброволен принцип заявки за сертифициране на намаленията на емисии на СО2 в резултат от прилагането на иновативни технологии.
            
         
               (9)
            
            
               Мерките, предвидени в настоящия регламент, са в съответствие със становището на Техническия комитет „Моторни превозни средства“,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложения I и IX към Директива 2007/46/ЕО се изменят в съответствие с приложение I към настоящия регламент.
   Член 2
   Приложения I и XII към Регламент (ЕО) № 692/2008 се изменят в съответствие с приложение II към настоящия регламент.
   Член 3
   Считано от датата на влизане в сила на настоящия регламент, националните органи трябва да не отказват да издават ЕО одобрение на типа или национално одобрение на типа за типове превозни средства, съответстващи на изискванията по настоящия регламент.
   От 1 януари 2016 г. одобренията на типове превозни средства, оборудвани с иновативни технологии за намаление на емисиите на CO2, трябва да се издават в съответствие с Директива 2007/46/ЕО и Регламент (ЕО) № 692/2008, съответно изменени с настоящия регламент.
   Най-късно от 1 януари 2016 г. производителите трябва да издават за всички нови превозни средства сертификати за съответствие, съгласно посоченото в Директива 2007/46/ЕО и Регламент (ЕО) № 692/2008, съответно изменени с настоящия регламент.
   Член 4
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 януари 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 171, 29.6.2007 г., стр. 1.
   
      (2)  ОВ L 263, 9.10.2007 г., стр. 1.
   
      (3)  Регламент (ЕС) № 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства (ОВ L 145, 31.5.2011 г., стр. 1).
   
      (4)  Регламент за изпълнение (ЕС) № 427/2014 на Комисията от 25 април 2014 г. за установяване на процедура за одобрение и сертифициране на иновативни технологии за намаляване на емисиите на CO2 от леки търговски превозни средства съгласно Регламент (ЕС) № 510/2011 на Европейския парламент и на Съвета (ОВ L 125, 26.4.2014 г., стр. 57).
   
      (5)  Регламент (ЕО) № 692/2008 на Комисията от 18 юли 2008 г. за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 199, 28.7.2008 г., стр. 1).
   
      ПРИЛОЖЕНИЕ I
      Приложения I и IX към Директива 2007/46/ЕО се изменят, както следва:
      
                  1)
               
               
                  В приложение I точки 3.5.6 и 3.5.6.1 се заменят със следния текст:
                  
                              „3.5.6.
                           
                           
                              Превозно средство, оборудвано с екологична иновация по смисъла на член 12 от Регламент (ЕО) № 443/2009 по отношение на превозни средства от категория M1, или по смисъла на член 12 от Регламент (ЕС) № 510/2011 по отношение на превозни средства от категория N1: да/не (1)
                           
                        
                              3.5.6.1.
                           
                           
                              Тип/вариант/версия на превозно средство с емисии по базовата линия, както е посочено в член 5 от Регламент за изпълнение (ЕС) № 725/2011 по отношение на превозни средства от категория M1, или съответно в член 5 от Регламент за изпълнение (ЕС) № 427/2014 по отношение на превозни средства от категория N1 (ако е приложимо)“
                           
                        
            
                  2)
               
               
                  Приложение IX се изменя, както следва:
                  
                              а)
                           
                           
                              в точка 49 от част I, страница 2 на образеца на EO сертификат за съответствие — Превозни средства от категория N1 (комплектовани и напълно комплектовани превозни средства), се добавят следните подточки 3, 3.1 и 3.2:
                              
                                          „3.
                                       
                                       
                                          Превозно средство, оборудвано с екологична (-и) иновация (-и): да/не (1)
                                       
                                    
                                          3.1.
                                       
                                       
                                          Общ код на екологичната (-ите) иновация (-и) (п1):
                                       
                                    
                                          3.2.
                                       
                                       
                                          Общо намаление на емисиите на CO2 в резултат на екологичната (-ите) иновация (-и) (п2) (да се посочи за всяко използвано при изпитването еталонно гориво):“
                                       
                                    ;
                           
                        
                              б)
                           
                           
                              в точка 49 от част II, страница 2 на образеца на EO сертификат за съответствие — Превозни средства от категория N1 (некомплектовани превозни средства), се добавят следните подточки 3, 3.1 и 3.2:
                              
                                          „3.
                                       
                                       
                                          Превозно средство, оборудвано с екологична (-и) иновация (-и): да/не (1)
                                       
                                    
                                          3.1.
                                       
                                       
                                          Общ код на екологичната (-ите) иновация (-и) (п1):
                                       
                                    
                                          3.2.
                                       
                                       
                                          Общо намаление на емисиите на CO2 в резултат на екологичната (-ите) иновация (-и) (п2) (да се посочи за всяко използвано при изпитването еталонно гориво):“
                                       
                                    
                        
            
   
      ПРИЛОЖЕНИЕ II
      Приложения I и XII към Регламент (ЕО) № 692/2008 се изменят, както следва:
      
                  1)
               
               
                  Приложение I се изменя, както следва:
                  
                              а)
                           
                           
                              точка 4.3.5.1 се заменя със следния текст:
                              
                                          „4.3.5.1.
                                       
                                       
                                          За тип превозно средство, оборудвано с една или повече екологични иновации по смисъла на член 12 от Регламент (ЕО) № 443/2009 по отношение на превозни средства от категория M1, или по смисъла на член 12 от Регламент (ЕС) № 510/2011 по отношение на превозни средства от категория N1, съответствието на продукцията по отношение на екологичните иновации се доказва чрез провеждане на изпитванията, предвидени в решението (-ята) на Комисията за одобряване на съответната (-ите) екологична (-и) иновация (-и)“
                                       
                                    ;
                           
                        
                              б)
                           
                           
                              в допълнение 3 точки 3.5.6 и 3.5.6.1 се заменят със следния текст:
                              
                                          „3.5.6.
                                       
                                       
                                          Превозно средство, оборудвано с екологична иновация по смисъла на член 12 от Регламент (ЕО) № 443/2009 по отношение на превозни средства от категория M1 или по смисъла на член 12 от Регламент (ЕС) № 510/2011 по отношение на превозни средства от категория N1: да/не (*)
                                       
                                    
                                          3.5.6.1.
                                       
                                       
                                          Тип/вариант/версия на превозно средство с емисии по базовата линия, както е посочено в член 5 от Регламент за изпълнение (ЕС) № 725/2011 по отношение на превозни средства от категория M1, или съответно в член 5 от Регламент за изпълнение (ЕС) № 427/2014 по отношение на превозни средства от категория N1 (**)“
                                       
                                    .
                           
                        
            
                  2)
               
               
                  Приложение XII се изменя, както следва:
                  
                              а)
                           
                           
                              точки 4.1 и 4.2 се заменят със следния текст:
                              
                                          „4.1.
                                       
                                       
                                          В съответствие с член 11, параграф 1 от Регламент (ЕС) № 725/2011 по отношение на превозни средства от категория M1 и в съответствие с член 11, параграф 1 от Регламент (ЕС) № 427/2014 по отношение на превозни средства от категория N1, производител, който желае да се възползва от намаление на неговите средни специфични емисии на CO2 в резултат на намаления на емисиите, постигнати чрез една или повече екологични иновации, с които е оборудвано превозно средство, подава заявление до орган по одобряването за издаване на сертификат за ЕO одобрение на типа на превозното средство, оборудвано с екологичната иновация.
                                       
                                    
                                          4.2.
                                       
                                       
                                          За целите на одобряването на типа, намаленията на емисиите на CO2 от превозното средство, оборудвано с екологична иновация, се определят по процедурата и методиката за изпитване, определени в решението на Комисията за одобряване на екологичната иновация, в съответствие с член 10 от Регламент за изпълнение (ЕС) № 725/2011 по отношение на превозни средства от категория M1 или в съответствие с член 10 от Регламент за изпълнение (ЕС) № 427/2014 по отношение на превозни средства от категория N1.“
                                       
                                    ;
                           
                        
                              б)
                           
                           
                              точка 4.4 се заменя със следния текст:
                              
                                          „4.4.
                                       
                                       
                                          Не се издава одобрение на типа, ако оборудваното с екологичната иновация превозно средство не покаже намаление на емисиите с най-малко 1 g CO2/km в сравнение с превозното средство с емисии по базовата линия, посочено в член 5 от Регламент (ЕС) № 725/2011 по отношение на превозни средства от категория M1, или в член 5 от Регламент (ЕС) № 427/2014 по отношение на превозни средства от категория N1“
                                       
                                    .